**Učenici iz Danske i Njemačke u posjetu našoj školi**

 Obrtnička škola je bila domaćin i organizator  projektne aktivnosti LTTA –C8 pod nazivom ***Optical physics and photography – basic laws of geometrical optics*** u periodu od 24. do 28. travnja 2017. Radilo se o posljednjoj projektnoj aktivnosti Erasmus+ KA2 projekta ***EUse your brain - challenge your talent for science*** u kojoj je osim naših učenika  sudjelovalo i 40 učenika iz partnerskih škola iz Danske i Njemačke.

Fotografije možete pogledati na [linku](http://ss-obrtnicka-st.skole.hr/fotogalerija?show=album&id=116).

S obzirom da je jedan  od ciljeva projekta promoviranje poduzetničkog učenja, tijekom ove projektne aktivnosti formirali smo timove učenika miješanih nacionalnosti koji su imali zadatak preuzeti ulogu nastavnika i osmisliti i  izraditi kratke prezentacije na engleskom jeziku, koje su zatim predstavili mlađim učenicima uz interaktivne kvizove kao provjeru znanja i naravno simbolične nagrade koje su bile namijenjene onima koji su pokazali najviše usvojenog znanja. Prezentacije su bile predstavljene učenicima prvih razreda naše škole ( tehničar za očnu optiku i modni tehničari) te učenicima 7. i 8. razreda u OŠ „Dobri“ kojoj se ovom prilikom zahvaljujemo na toplom dočeku i gostoprimstvu. Mlađi učenici su vrlo pozitivno reagirali na podučavanje svojih nešto starijih kolega, bez većih problema su  mogli  pratiti izlaganje na engleskom jeziku, upute su im bile jasne i bili su vrlo motivirani interaktivnim kvizovima i zabavnom provjerom znanja u natjecateljskom duhu.  Svi su bili više nego zainteresirani Erasmus+ programom i idejom razmjene učenika te su mahom izrazili želju kako bi i oni jednom željeli sudjelovati u sličnom projektu. Teme prezentacija su bile:

1. Refraction of light/What is light?
2. The eye (how the human eye works) / lenses  and glasses
3. The law of reflection
4. Kaleidoscopes
5. Camera obscura
6. Photogram
7. Internationalisation /EUse your brain project /Personal experience
8. Internationalisation – Countries ( Croatia,Germany,Denmark)

Učeničke prezentacije će biti dostupne na web stranici projekta kao rezultati ove projektne aktivnosti.

http://euseyourbrain.weebly.com/